7. pielikums

Fundamentālo un lietišķo pētījumu projektu

2020. gada atklātā konkursa nolikums

(23.01.2020.)

**“Apliecinājums par interešu konflikta neesamību un konfidencialitātes ievērošanu”**

**1. Interešu konflikts**

Interešu konfliktu konstatē sekojošās situācijās:

1. Eksperts ir projekta vadītājs, projekta galvenais izpildītājs, projekta izpildītājs jebkurā no projekta iesniegumiem, kuri ir iesniegti Latvijas Zinātnes padomes (turpmāk – padome) izsludinātajā fundamentālo un lietišķo pētījumu projektu 2020. gada atklātajā konkursā (turpmāk – konkurss);

2. Eksperts pēdējo piecu gadu laikā ir bijis iesaistīts zinātniskajā sadarbībā ar projektu iesniedzēju, projekta vadītāju, galveno izpildītāju. Zinātniskā sadarbība ietver kopīgas zinātniskās publikācijas, sadarbību projektu iesniegumu sagatavošanā šim un citiem projektu konkursiem, kopīgu projektu īstenošanu;

3. Eksperts pēdējo desmit gadu laikā ir bijis darba vadītāja-studenta attiecībās ar projekta vadītāju, galveno izpildītāju;

4. Eksperts ir radniecības (tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais) attiecībās, svainības attiecībās vai arī eksperta pienākumu neatkarīgu un objektīvu pildīšanu ietekmē iemesli, kas saistīti ar jūtu dzīvi, mantiskajām vai kādām citām interesēm, kas ekspertam ir kopējas ar projekta vadītāju, projekta galveno izpildītāju;

5. Eksperts var tieši vai netieši gūt finansiālu labumu projekta apstiprināšanas vai neapstiprināšanas gadījumā, kā arī var gūt finansiālu labumu no pieejas projekta iesniegumam/vidusposma zinātniskajam pārskatam/noslēguma zinātniskajam pārskatam;

6. Ekspertam ir tagadnes vai pagātnes personīgais vai profesionālais konflikts ar projekta vadītāju, projekta galveno izpildītāju;

7. Eksperts un projekta vadītājs, projekta galvenais izpildītājs pēdējo trīs gadu laikā ir bijuši nodarbināti vienā organizācijā/institūcijā (tajā skaitā komitejā, redkolēģijā u.c. koleģiālās struktūrvienībās).

# 2. Konfidencialitātes prasības

Piekrītot piedalīties konkursa projekta iesnieguma, projekta vidusposma zinātniskā pārskata, projekta noslēguma zinātniskā pārskata izvērtēšanā, eksperts piekrīt ievērot sekojošas konfidencialitātes prasības:

1. Jebkura informācija, ko padome sniedz ekspertam, ir izmantojama tikai projekta iesnieguma, projekta vidusposma zinātniskā pārskata un projekta noslēguma zinātniskā pārskata izvērtēšanai. Ekspertam aizliegts saņemto informāciju un sagatavotos vērtējumus nodot trešajām personām;

2. Eksperts nodrošina, ka visa dokumentācija un informācija, kas attiecas uz izvērtēšanu, gan papīrā, gan elektroniski, tiek glabāta droši un iznīcināta pēc izvērtēšanas procesa beigām;

3. Eksperta konsolidēto vērtējumu nosūtīs projekta iesniedzējam, tādēļ vērtējums nevar saturēt nekādu informāciju par eksperta identitāti.

Es, (eksperta vārds, uzvārds), iepazinos un izvērtēju visus minētos interešu konfliktus un konfidencialitātes prasības. Apliecinu, ka man nav interešu konflikta, un apņemos ievērot iepriekš minētās konfidencialitātes prasības.

Datums

Paraksts

Vārds, Uzvārds